
Koha-aadressi määramine
(Vitamiini tänav L2, Vitamiini tänav L3, Vaniku tänav L2)
1. Asjaolud ja menetluse käik
Narva Linnavalitsuse 18.02.1998 korraldusega nr 243-k „Tänavatele nimetuste omistamine“ omistati aiandusühistu Pribrežnõi tänavatele kohanimed: Vitamiini ja Vaniku. 

Katastritunnusega 51106:003:0038,   51106:003:0037 ja 51106:003:0039 maaüksuste (aü Pribrežnõi tänavad) puhul ei ole määratud unikaalset katastriüksuse lähiaadressi, kõik on ühe lähiaadressiga “AÜ Pribrežnõi üldmaa”.  

Aadressiandmete süsteemi nõuete kohaselt on unikaalaadress koha-aadress, mille tekstilis-numbriline kuju on unikaalne samaliigiliste unikaalaadressi nõudvate aadressiobjektide lõikes. Mitmel sama liiki unikaalaadressi nõudval aadressiobjektil ei või olla sama koha-aadress.
Selleks, et tagada unikaalaadressi nõudva aadressiobjekti koha-aadressi ainukordsuse viib Narva Linnavalitsus läbi koha-aadressi korrastamise menetluse, üldpõhimõttel, et tee maaüksuse nimi määratakse kasutades liikluspinna nime.
Kõnesolevate maaüksuste omanik on aadresside muutmisega nõus.

2. Õiguslikud alused
2.1 Ruumiandmete seaduse § 54 lõike 1 kohaselt on koha-aadressi määrajaks kohalik omavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;

2.2 Narva Linnavolikogu 20.03.2014 määruse nr 8 „Ruumiandmete seadusest tulenevate ülesannete delegeerimine“ alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
3. Otsus
Määrata maakatastris registreeritud katastriüksustele koha-aadressid järgnevalt:

3.1 katastriüksusele 51106:003:0038 koha-aadressiks Vitamiini tänav L2 (lisa 1);
3.2 katastriüksuse 51106:003:0037 koha-aadressiks Vitamiini tänav L3 (lisa 2);

3.3 katastriüksusele 51106:003:0039 koha-aadressiks Vaniku tänav L2 (lisa 3);

4. Rakendussätted

4.1  Korraldus jõustub teatavakstegemisest;

4.2 Kohustada Narva linnavalitsuse Arhitektuuri- ja Linnaplaneerimise Ametit teha korraldus maaüksuste omanikule teatavaks;
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

